Isteri Untuk Dijual

Isteri Untuk Dijual merupakan sebuah filem komedi romantik Malaysia 2015 arahan Eyra Rahman terbitan Mangkin Prestij Films. Filem lakonan Nora Danish dan Kamal Adli ini ditayangkan pada 24 Disember 2015.

Sinopsis
Kisah bermula apabila Reza (Kamal Adli) telah jatuh cinta dengan Bella (Nora Danish). Bagi Reza, Bella seorang wanita yang cantik, comel dan jujur, pendek kata segalanya sempurna. Selepas Bella berjaya menjadi model di bawah syarikat Reza, mereka telah berkahwin. Namun impian untuk mempunyai rumah tangga yang indah dan bahagia tidak kesampaian apabila Bella mula menunjukkan sikap sebenarnya sehinggakan Reza tidak dapat bertahan dengan sikap dan kerenah Bella dan dia mula merancang untuk meminta rakan baiknya Adi untuk menggoda Bella agar isterinya itu meninggalkannya. Apa yang bakal terjadi seterusnya.

Pelakon
 Nora Danish sebagai Bella
 Kamal Adli sebagai Reza
 Azwan Kombos sebagai Adi
 Vicha Saywho sebagai Katrina
 Abam Bocey sebagai Anip

Penerbitan
Isteri Untuk Dijual diarahkan oleh Eyra Rahman yang sebelum ini mengarahkan filem Aku Terima Nikahnya (2012), Dua Kalimah (2013) dan Awak Nak Kahwin Dengan Saya? (2014). Filem ini menyaksikan gandingan sulung Kamal Adli dan Nora Danish, tajuk 'Isteri Untuk Dijual’ dipilih berdasarkan tren semasa.

Rujukan

Pautan luar
 

Filem 2015
Filem Malaysia tahun 2015
Filem arahan Eyra Rahman
Filem terbitan Metrowealth Movies Production
Filem komedi Malaysia
Filem cinta Malaysia